b"\n_START_ARTICLE_\nTsetsaut\n_START_PARAGRAPH_\nTsetsaut.- /Naziv Niska Indijanaca u zna\xc4\x8denju people of the interior 'oni iz unutra\xc5\xa1njosti'; sami sebe nazivali su Weta\xc9\xac./ nekad sna\xc5\xbeno pleme Athapaskan Indijanaca, uni\xc5\xa1teno oko 1830. godine od Lakweip (Nassgotin) (pleme Tahltana) i Tlingit Indijanaca. Tsetsauti su naseljavali podru\xc4\x8dja od Bradfield Canala pa negdje do Boca de Quadre, Britanska Kolumbija, Kanada. Ovamo pripadaju krajevi cijelog gornjeg dijela Portland Canala, oko Stewart, Salmon i Bear Rivera. Dolazili su sve do Maple Baya. Nastanjivali su i bazene White Rivera i jezera Meziadin, gdje se nalazilo njihovo sredi\xc5\xa1nje mjesto za lov na lososa. Krajevi od Skeena Rivera i Kuldo Rivera pa do jezera Bear i Sustut, prema Teitu, tako\xc4\x91er su im pripadala. Lokacija ovog plemena svakako je smetala susjednim Tlingitima, koji su se tako\xc4\x91er bavili ribolovom, posebno losos. Pleme Sanya iz grupe Tlingita, nekad je bilo u prijateljskim odnosima sa Tsetsautima, dok su \xc5\xbeivjeli kod Behm Canala. Tsetsauti su kasnije uni\xc5\xa1teni, a njihove \xc5\xbeene i djeca odvedeni u roblje, manji dio spasio se, na\xc5\xa1av\xc5\xa1i azil kod mo\xc4\x87nih Niska Indijanaca, koji su im pru\xc5\xbeili dom. \xe2\x80\x93Prema procjeni, 1830. ih je bilo oko 500; 1894 kada ih je posjetio Franz Boas preostalo ih je 12. -Posljednji poglavica bio im je 'Chief Quiyah' ili Levi Dangeli, Boasov informant. -Danas vi\xc5\xa1e nema prepoznatljivih Tsetsauta i nijedna osoba se ne izja\xc5\xa1njava pod ovim imenom. Posljednji pripadnik koji je govorio tsetsaut, umro je 1935."